
COR-2017-03545-00-00-AMC-TRA
	1. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

1. pont 

A következőképpen módosítandó: 
	MATONIENĖ Daiva 
MALINAUSKAS Ričardas 
VLASÁK Oldřich 



	Véleménytervezet 
	Módosítás 

	felhívja a figyelmet arra, hogy a biodiverzitás, a Natura 2000 hálózat és a fajok védelme közös európai ügy, amely minden tagállamot és régiót egyaránt érint, és folytatandónak látja az eddigi gyakorlatot, amely szerint a célok elérése érdekében a tagállamok és a régiók, valamint a helyi közösségek koordinált, harmonizált módon tesznek lépéseket a közös előnyök és a szolidaritás elvének megfelelően; 
	felhívja a figyelmet arra, hogy a biodiverzitás, a Natura 2000 hálózat és a fajok védelme közös európai ügy, amely minden tagállami régiót és települést egyaránt érint, és folytatandónak látja az eddigi gyakorlatot, amely szerint a célok elérése érdekében a tagállamok és a régiók, valamint a helyi közösségek koordinált módon tesznek lépéseket a közös előnyök, illetve a szolidaritás és a szubszidiaritás elvének megfelelően; 



	Indokolás 


	A szubszidiaritás elvével nem egyeztethető össze, ha egységes megoldást szorgalmazunk ezen a téren, az intézkedéseket ugyanis a helyi és regionális sajátosságokhoz kell igazítani. 



Am. 1 
COR-2017-03545-00-00-PA-TRA 
	2. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

1. pont 

A következőképpen módosítandó: 
	BIWER Roby 



	Véleménytervezet 
	Módosítás 

	felhívja a figyelmet arra, hogy a biodiverzitás, a Natura 2000 hálózat és a fajok védelme közös európai ügy, amely minden tagállamot és régiót egyaránt érint, és folytatandónak látja az eddigi gyakorlatot, amely szerint a célok elérése érdekében a tagállamok és a régiók, valamint a helyi közösségek koordinált, harmonizált módon tesznek lépéseket a közös előnyök és a szolidaritás elvének megfelelően; 
	felhívja a figyelmet arra, hogy a biodiverzitás, a Natura 2000 hálózat és a fajok védelme közös európai ügy, amely minden tagállamot és régiót egyaránt érint, és ezért nagyon fontosnak tartja, hogy folytassák és továbbfejlesszék az eddigi gyakorlatot, amely szerint a célok elérése érdekében a tagállamok és a régiók, valamint a helyi közösségek koordinált, harmonizált módon tesznek lépéseket a közös előnyök és a szolidaritás elvének megfelelően; 



	Indokolás 


	Valóban nagyon fontos a meglévő hasznos gyakorlatokra alapozni és – ahol szükséges – még tovább javítani a vertikális és a horizontális jellegű koordináción is.



Am. 2 
COR-2017-03545-00-00-PA-TRA 
	3. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

2. pont 

Törlendő. 
	BESOZZI Matteo 



	Véleménytervezet 
	Módosítás 

	megerősíti azt a korábbi véleményében is vállalt álláspontját, amelyet a Natura 2000 szabályozás és a környezetvédelmi politika kiértékelése során fogalmazott meg, a Parlamenttel és az Európai Gazdasági és Szociális Bizottság álláspontjával is egybehangzó módon, hogy nincs szükség a környezetvédelmi célok és az irányelvek módosítására, ugyanakkor a végrehajtásra kell helyezni a hangsúlyt a továbbiakban; 
	



	Indokolás 


	Ez az állítás nem tükrözi a témáról széles körben vitát folytató tudományos közösség álláspontját (pl. vita folyik a farkasoknak az élőhely-irányelvhez képest alacsonyabb védelmi kategóriába sorolásáról, tekintettel az előfordulási helyekben és a fajállományban bekövetkezett változásokra).



Am. 3 
COR-2017-03545-00-00-PA-TRA 
	4. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

2. pont 

A következőképpen módosítandó: 
	BIWER Roby 



	Véleménytervezet 
	Módosítás 

	megerősíti azt a korábbi véleményében is vállalt álláspontját, amelyet a Natura 2000 szabályozás és a környezetvédelmi politika kiértékelése során fogalmazott meg, a Parlamenttel és az Európai Gazdasági és Szociális Bizottság álláspontjával is egybehangzó módon, hogy nincs szükség a környezetvédelmi célok és az irányelvek módosítására, ugyanakkor a végrehajtásra kell helyezni a hangsúlyt a továbbiakban; 
	megerősíti azt a korábbi véleményében is vállalt álláspontját, amelyet a természetvédelmi irányelvek célravezetőségi vizsgálata során fogalmazott meg, a Parlamenttel és az Európai Gazdasági és Szociális Bizottság álláspontjával is egybehangzó módon, hogy nincs szükség a természetvédelmi irányelvek módosítására, ugyanakkor a végrehajtásra kell helyezni a hangsúlyt a továbbiakban. Emellett elkötelezi magát aziránt, hogy hozzájárul a természetről, emberekről és a gazdaságról szóló cselekvési tervhez, méghozzá olyan megfelelő törekvésekkel, amelyek az érintett intézkedésekben elősegítik a konfliktust okozó fajokkal való együttélést; 



	Indokolás 


	Pontosan kell utalni a korábbi RB-s munkákra és a természetről, emberekről és a gazdaságról szóló cselekvési tervvel kapcsolatos jövőbeli kötelezettségvállalásra. 



Am. 4 
COR-2017-03545-00-00-PA-TRA 
	5. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

2. pont 

A következőképpen módosítandó: 
	MATONIENĖ Daiva 
JIRÁNEK Dan 
MALINAUSKAS Ričardas 
VLASÁK Oldřich 



	Véleménytervezet 
	Módosítás 

	megerősíti azt a korábbi véleményében is vállalt álláspontját, amelyet a Natura 2000 szabályozás és a környezetvédelmi politika kiértékelése során fogalmazott meg, a Parlamenttel és az Európai Gazdasági és Szociális Bizottság álláspontjával is egybehangzó módon, hogy nincs szükség a környezetvédelmi célok és az irányelvek módosítására, ugyanakkor a végrehajtásra kell helyezni a hangsúlyt a továbbiakban; 
	megerősíti azt a korábbi véleményében is vállalt álláspontját, amelyet a Natura 2000 szabályozás és a környezetvédelmi politika kiértékelése során fogalmazott meg, a Parlamenttel is egybehangzó módon, hogy nincs szükség a környezetvédelmi célok és az irányelvek módosítására, ugyanakkor a végrehajtásra kell helyezni a hangsúlyt a továbbiakban; 



	Indokolás 


	Magától értetődik. 



Am. 5 
COR-2017-03545-00-00-PA-TRA 
	6. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

3. pont 

A következőképpen módosítandó: 
	BIWER Roby 



	Véleménytervezet 
	Módosítás 

	kiemelten fontosnak tartja az irányelveket, amennyiben a Natura 2000 hálózat és a környezetvédelmi politika hatékony koordinációja nagymértékben hozzájárult a biodiverzitással kapcsolatos célok megfelelő összehangolásához a tagállamok között, és így egyértelműen kimutatható az Európai Unió hozzáadott értéke is; 
	kiemelten fontosnak tartja az irányelveket, amennyiben a Natura 2000 hálózat és a környezetvédelmi politika hatékony koordinációja nagymértékben hozzájárult a biodiverzitással kapcsolatos célok összehangolásához a tagállamok között, és így egyértelműen kimutatható az Európai Unió hozzáadott értéke is; 



	Indokolás 


	Nem teljesen világos, hogy mit jelent itt a megfelelő összehangolás. 



Am. 6 
COR-2017-03545-00-00-PA-TRA 
	7. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

3. pont 

Új pont illesztendő a szövegbe: 
	VAN DE NADORT André 



	Véleménytervezet 
	Módosítás 

	
	emlékeztet arra, hogy az emberek és az úgynevezett „konfliktust okozó fajok” együttélésével kapcsolatos problémák jelentős része abból adódik, hogy az emberi tevékenység nagy nyomást gyakorol számos faj természetes élőhelyére, illetve hogy az emberek gyakran nem megfelelően vagy átgondolatlanul viselkednek az ilyen állatokkal szemben. Idetartozik például az, hogy az állatokat odavonzzák a lakott területek közelébe: vagy szándékosan, turisztikai, illetve vadászati céllal, vagy pedig a például a nagyragadozókat vonzó, gondatlan szemeteléssel. Ezért hangsúlyozza, hogy holisztikus megközelítésmódot kell elfogadni a biodiverzitással kapcsolatban és helyi szinten kell megoldásokat találni a konkrét problémákra, amihez pedig szorosabb együttműködésre van szükség minden kormányzati szint és a helyi érintettek között; 



	Indokolás 


	Hasznos lenne emlékeztetni a vélemény általános témájára.



Am. 7 
COR-2017-03545-00-00-PA-TRA 
	8. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

4. pont 

A következőképpen módosítandó: 
	MATONIENĖ Daiva 
JIRÁNEK Dan 
MALINAUSKAS Ričardas 
ORTYL Władysław 



	Véleménytervezet 
	Módosítás 

	reméli, hogy a következő többéves pénzügyi keret tervezésekor a jelenleginél is jelentősebb források állnak majd rendelkezésre a kompenzáció, a kutatás és a különböző érintett szakpolitikai témakörök specifikus fejlesztési beavatkozásainak megfelelő mértékű finanszírozására; 
	reméli, hogy a következő többéves pénzügyi keret tervezésekor megfelelő források állnak majd rendelkezésre a kompenzáció, a kutatás és a különböző érintett szakpolitikai témakörök specifikus fejlesztési beavatkozásainak finanszírozására; 



	Indokolás 


	A brexit fényében a jelenlegi helyzetben nehéz lenne indokolni a források növelését ezen a területen. 



Am. 8 
COR-2017-03545-00-00-PA-TRA 
	9. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

6. pont 

A következőképpen módosítandó: 
	TIETARI Satu 



	Véleménytervezet 
	Módosítás 

	felhívja arra a figyelmet, hogy a biodiverzitás és a környezet minőségének mennyiségi és minőségi javulása nagyon sok régióban megfigyelhető, és ezzel párhuzamosan növekszik az emberi közösségekkel való kölcsönhatás lehetősége, ami az úgynevezett konfliktust okozó fajok esetében jelentős egyéni vagy területi kockázatokkal járhat, amennyiben a közösségek nincsenek megfelelően felkészítve, valamint ha nem állnak rendelkezésre megfelelő, a helyi adottságokra alkalmazható reális és arányos menedzsmentmegoldások; 
	felhívja arra a figyelmet, hogy a biodiverzitás mennyiségi és minőségi javulása nagyon sok régióban megfigyelhető, és ezzel párhuzamosan növekszik az emberi közösségekkel való kölcsönhatás lehetősége. Bármilyen összetalálkozás az úgynevezett konfliktust okozó fajok esetében jelentős egyéni kockázatokkal járhat, amennyiben a közösségek nincsenek megfelelően felkészítve, valamint ha nem állnak rendelkezésre megfelelő, a helyi adottságokra alkalmazható reális és arányos menedzsmentmegoldások. A konfliktust okozó fajokkal való együttélést elősegítő intézkedések mindegyikét úgy kell kialakítani, hogy azok a helyi lakosság érdekeit és a biodiverzitás megőrzésének szempontját is szem előtt tartsák; 



	Indokolás 


	A módosítások célja a szöveg érthetőbbé tétele.



Am. 9 
COR-2017-03545-00-00-PA-TRA 
	10. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

6. pont 

A következőképpen módosítandó: 
	BESOZZI Matteo 



	Véleménytervezet 
	Módosítás 

	felhívja arra a figyelmet, hogy a biodiverzitás és a környezet minőségének mennyiségi és minőségi javulása nagyon sok régióban megfigyelhető, és ezzel párhuzamosan növekszik az emberi közösségekkel való kölcsönhatás lehetősége, ami az úgy nevezett konfliktust okozó fajok esetében jelentős egyéni vagy területi kockázatokkal járhat, amennyiben a közösségek nincsenek megfelelően felkészítve, valamint ha nem állnak rendelkezésre megfelelő, a helyi adottságokra alkalmazható reális és arányos menedzsmentmegoldások; 
	felhívja arra a figyelmet, hogy a biodiverzitás és a környezet minőségének mennyiségi és minőségi javulása nagyon sok régióban megfigyelhető, és ezzel párhuzamosan növekszik az erdei élővilág és az emberi közösségek közötti kölcsönhatás lehetősége, ami az úgy nevezett konfliktust okozó fajok esetében jelentős egyéni vagy területi problémákkal és kockázatokkal járhat, amennyiben a közösségek nincsenek megfelelően felkészítve, valamint ha nem állnak rendelkezésre megfelelő, a helyi adottságokra alkalmazható reális és arányos menedzsmentmegoldások; 



	Indokolás 


	Az előadó nemcsak a nagyragadozókra, hanem más állatfajokra is felhívja a figyelmet. Az ez utóbbiakkal való együttélés ritkán eredményez a nagyragadozókkal való találkozáshoz mérhető „kockázatokat”, de valószínűleg „problémákat” okozhat az erőforrásokért és a területért folytatott versengés révén.



Am. 10 
COR-2017-03545-00-00-PA-TRA 
	11. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

7. pont 

A következőképpen módosítandó: 
	BESOZZI Matteo 



	Véleménytervezet 
	Módosítás 

	megítélése szerint a konfliktust okozó fajok fogalmának meghatározása tekintetében további, tudományosan megalapozott lépésekre van szükség, ami magában foglalhatja az ezzel kapcsolatos jogszabályalkotást és az irányelvek alkalmazásának megfelelő módszertanát egyaránt; 
	megítélése szerint a biológiai és etológiai tulajdonságaik miatt különböző emberi tevékenységekkel az erőforrások és a terület használatáért versengő, ezért konfliktust okozóként definiált fajok fogalmának meghatározása tekintetében további, tudományosan megalapozott lépésekre van szükség, ami magában foglalhatja az ezzel kapcsolatos jogszabályalkotást és az irányelvek alkalmazásának megfelelő módszertanát egyaránt; 



	Indokolás 


	A vélemény különböző, valamilyen konfliktust előidéző fajokra tér ki, alosztályokként megkülönböztetve a konfliktust okozó fajokat és a nagyragadozókat. Nem létezik azonban ilyen eleve meglévő meghatározás, ezért ennek tisztázása a vélemény egészének szempontjából szükséges.



Am. 11 
COR-2017-03545-00-00-PA-TRA 
	12. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

7. pont 

A következőképpen módosítandó: 
	TIETARI Satu 



	Véleménytervezet 
	Módosítás 

	megítélése szerint a konfliktust okozó fajok fogalmának meghatározása tekintetében további, tudományosan megalapozott lépésekre van szükség, ami magában foglalhatja az ezzel kapcsolatos jogszabályalkotást és az irányelvek alkalmazásának megfelelő módszertanát egyaránt; 
	megítélése szerint a konfliktust okozó fajok fogalmának meghatározása tekintetében további, tudományosan megalapozott lépésekre van szükség, ami magában foglalhatja az ezzel kapcsolatos jogszabályalkotást és az irányelvek alkalmazásának megfelelő módszertanát egyaránt; 



	Indokolás 


	Magától értetődik (fordítói megjegyzés: nyelvi pontosítás, amely a magyar változatot nem érinti).



Am. 12 

	13. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

8. pont 

A következőképpen módosítandó: 
	BIWER Roby 



	Véleménytervezet 
	Módosítás 

	úgy ítéli meg, hogy a biodiverzitás és az irányelvek alkalmazása során multidiszciplináris, holisztikus kutatási alapokat kell biztosítani, ahol a társadalomtudományok, beleértve a jog- és gazdaságtudományt is, a természettudományos specifikus ismeretekkel egyenértékű, azokat megfelelően kiegészítő feladatokat tölthetnek be; 
	úgy ítéli meg, hogy a biodiverzitás és az irányelvek alkalmazása során multidiszciplináris, holisztikus kutatási alapokat kell biztosítani, ahol a társadalomtudományok, beleértve a jog- és gazdaságtudományt is, a természettudományos specifikus ismereteket kiegészítő feladatokat tölthetnek be; 



	Indokolás 


	Más tudományágak, köztük a társadalomtudományok, kiegészítő szerepet tölthetnek be, de félrevezető lenne azt kérni, hogy ez egyenértékű legyen, mivel eltérő tudományos szempontokról van szó, amelyek az adott téma szempontjából messze nem egyformán relevánsak.

	14. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

8. pont 

A következőképpen módosítandó: 
	TIETARI Satu 



	Véleménytervezet 
	Módosítás 

	úgy ítéli meg, hogy a biodiverzitás és az irányelvek alkalmazása során multidiszciplináris, holisztikus kutatási alapokat kell biztosítani, ahol a társadalomtudományok, beleértve a jog- és gazdaságtudományt is, a természettudományos specifikus ismeretekkel egyenértékű, azokat megfelelően kiegészítő feladatokat tölthetnek be; 
	úgy ítéli meg, hogy a biodiverzitás és az irányelvek alkalmazása során multidiszciplináris, holisztikus kutatási alapokat kell biztosítani, ahol a társadalomtudományok, beleértve a jog- és gazdaságtudományt is, a természettudományos specifikus ismereteket kiegészítő feladatokat tölthetnek be; 



	Indokolás 


	A társadalomtudományok kiegészíthetik a biodiverzitással kapcsolatos tudományok szerepét, de a kettő nem lehet egyenértékű.

A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

9. pont 

A pont a következőképpen módosítandó: 
	Daiva MATONIENĖ 
Ričardas MALINAUSKAS 



	Véleménytervezet 
	Módosítás 

	hangsúlyozza, hogy a helyi és regionális önkormányzatok legalább két szempontból kiemelten fontos szereplői a környezetvédelem és a biodiverzitás ügyének: egyrészt mint a tagállami és az esb alapokból megvalósuló beruházások legnagyobb kezdeményezői, másrészt pedig mint építésügyi szabályozási és engedélyezési hatósági jogokkal rendelkező szereplők, akiknek így a legnagyobb befolyásuk van az európai területhasználat alakítására, s így a környezetvédelmi szempontok érvényesítésére is; 
	hangsúlyozza, hogy a helyi és regionális önkormányzatok három alapvető szempontból kiemelten fontos szereplői a környezetvédelem és a biodiverzitás ügyének: egyrészt mint a tagállami és az esb alapokból megvalósuló beruházások legnagyobb kezdeményezői, másrészt mint építésügyi szabályozási és engedélyezési hatósági jogokkal rendelkező szereplők, akiknek így a legnagyobb befolyásuk van az európai területhasználat alakítására, s így a környezetvédelmi szempontok érvényesítésére is, harmadrészt pedig mint a helyben az emberekhez legközelebb lévő közigazgatási szereplők, akik fontos szerepet töltenek be, amennyiben a konfliktust okozó fajok védelme tekintetében tájékoztatást, ösztönzést és támogatást nyújtanak; 



	Indokolás 


	Fontos utalni a helyi és regionális önkormányzatok központi szerepére, hiszen ők vannak abban a helyzetben, hogy az embereknek helyben tájékoztatást és támogatást nyújtsanak, biztosítandó a konfliktust okozó fajokkal való együttélést és e fajok védelmét.

	16. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

10. pont 

A következőképpen módosítandó: 
	TIETARI Satu 



	Véleménytervezet 
	Módosítás 

	felkéri az Európai Bizottságot, hogy az eddigi iránynak megfelelően fokozza tevékenységét a konfliktust okozó fajokkal kapcsolatos pozitív externáliák helyi és regionális kihasználásával kapcsolatos tudásátadás és a mintaprojektek kezdeményezése és támogatása terén, valamint a Natura 2000 területek és a védett fajokkal kapcsolatos megfelelőbb menedzsmentmegoldások elterjesztése érdekében; 
	felkéri az Európai Bizottságot, hogy az eddigi iránynak megfelelően fokozza tevékenységét a konfliktust okozó fajokkal kapcsolatos pozitív externáliák helyi és regionális kihasználásával kapcsolatos tudásátadás és a mintaprojektek kezdeményezése és támogatása terén, valamint a Natura 2000 területek és a védett fajokkal kapcsolatos megfelelőbb menedzsmentmegoldások elterjesztése érdekében. A nem kormányzati szervezetekre úgy kellene tekinteni, mint a tudásátadás fontos partnereire, hiszen Európa-szerte releváns projekteket hajtanak végre, melynek révén hasznos gyakorlati ismeretekkel rendelkeznek; 



	Indokolás 


	A konfliktust okozó fajokkal való együttélés elősegítéséhez minden olyan rendelkezésünkre álló forrást fel kell használni, ahonnan bevált módszerek nyerhetők.

	17. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

11. pont 

A következőképpen módosítandó: 
	TIETARI Satu 



	Véleménytervezet 
	Módosítás 

	aggodalmát fejezi ki, hogy több tagállamban is megfigyelhető a helyi közösségek ellenállása a konfliktust okozó fajok elterjedésével és újbóli megjelenésével kapcsolatosan, mivel az adott esetben nem szerencsés, fáziskésében levő vagy nem megfelelően kommunikált szakpolitikai és menedzsmentválaszok a környezetvédelmi politika elutasításával járhatnak, valamint a helyzet, különösen a nagyragadozók által érintett számos régióban, az illegális vadászat, a mérgezések, és csapdaállítások elterjedéséhez vezethet, ami teljességgel elutasítandó, azonban nem kezelhető pusztán a tiltás és a büntetés eszközeivel; 
	aggodalmát fejezi ki, hogy több tagállamban is megfigyelhető a helyi közösségek ellenállása a konfliktust okozó fajok elterjedésével és újbóli megjelenésével kapcsolatosan, mivel a konfliktusokat nem megfelelően kezelő megoldások, valamint az adott esetben nem szerencsés, fáziskésében levő vagy nem megfelelően kommunikált szakpolitikai és menedzsmentválaszok a környezetvédelmi politika elutasításával járnak, valamint a helyzet, különösen a nagyragadozók által érintett számos régióban, az illegális vadászat, a mérgezések, és csapdaállítások elterjedéséhez vezethet, ami teljességgel elutasítandó, azonban nem kezelhető pusztán a tiltás és a büntetés eszközeivel; 



	Indokolás 


	Magától értetődik.

	18. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

11. pont 

A következőképpen módosítandó: 
	BESOZZI Matteo 



	Véleménytervezet 
	Módosítás 

	aggodalmát fejezi ki, hogy több tagállamban is megfigyelhető a helyi közösségek ellenállása a konfliktust okozó fajok elterjedésével és újbóli megjelenésével kapcsolatosan, mivel az adott esetben nem szerencsés, fáziskésében levő vagy nem megfelelően kommunikált szakpolitikai és menedzsmentválaszok a környezetvédelmi politika elutasításával járhatnak, valamint a helyzet, különösen a nagyragadozók által érintett számos régióban, az illegális vadászat, a mérgezések, és csapdaállítások elterjedéséhez vezethet, ami teljességgel elutasítandó, azonban nem kezelhető pusztán a tiltás és a büntetés eszközeivel; 
	aggodalmát fejezi ki, hogy több tagállamban is megfigyelhető a helyi közösségek ellenállása a konfliktust okozó fajok jelenlétével, elterjedésével és újbóli megjelenésével kapcsolatosan, mivel az adott esetben nem szerencsés, fáziskésében levő vagy nem megfelelően kommunikált szakpolitikai és menedzsmentválaszok a környezetvédelmi politika elutasításával járhatnak, valamint a helyzet, különösen a nagyragadozók által érintett számos régióban, az illegális vadászat, a mérgezések, és csapdaállítások elterjedéséhez vezethet, ami teljességgel elutasítandó, azonban nem kezelhető pusztán a tiltás és a büntetés eszközeivel; 



	Indokolás 


	Ha általánosságban beszélünk a konfliktust okozó fajokról, akkor egyben a területen folyamatosan jelen lévő fajokra is utalunk, amelyek az emberi tevékenységekkel való kölcsönhatásuk révén okoznak problémákat.

	19. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

12. pont 

A pont a következőképpen módosítandó: 
	Daiva MATONIENĖ 
Ričardas MALINAUSKAS 



	Véleménytervezet 
	Módosítás 

	megállapítja, hogy számos tagállamban léteznek kiváló helyi és regionális példák a konfliktust okozó fajokkal való együttélésre vonatkozóan, beleértve a nagyragadozókat is, éppen ezért az ezekre alapozó, helyi és regionális tervezés szükségességét kell hangsúlyozni. 
	megállapítja, hogy számos tagállamban léteznek kiváló helyi és regionális példák a konfliktust okozó fajokkal való együttélésre vonatkozóan, beleértve a nagyragadozókat is, éppen ezért az ezekre alapozó, helyi és regionális tervezés szükségességét kell hangsúlyozni; Utal arra, hogy a LIFE projektek bevált gyakorlatként szolgálhatnak, és hogy fontos ezek folytatása; 



	Indokolás 


	Fontos utalni a LIFE program jelentőségére és a megfelelő bevált gyakorlatokra a biológiai sokféleség megőrzése terén.

	20. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

13. pont 

A következőképpen módosítandó: 
	VAN DE NADORT André 



	Véleménytervezet 
	Módosítás 

	reményét fejezi ki, hogy a következő többéves pénzügyi keret tervezésekor a Horizont 2020 folytatása csakúgy, mint az esb alapok utódai kiemelten kezelik majd közös európai értékünket, a védett fajokkal kapcsolatos feladatokat, és azon belül is a nagyragadozókra vonatkozó hatékony, eredményes és a közösségek érdekeit is figyelembe vevő beruházásokat és fejlesztéseket; 
	reményét fejezi ki, hogy a következő többéves pénzügyi keret tervezésekor a Horizont 2020 csakúgy, mint az esb alapok utódai megfelelően kezelik majd közös európai értékünket, a védett fajokkal kapcsolatos feladatokat, és azon belül is a nagyragadozókra vonatkozó hatékony, eredményes és a közösségek érdekeit is figyelembe vevő beruházásokat és fejlesztéseket; 



	Indokolás 


	Nem realisztikus azt várnunk, hogy a következő uniós pénzügyi keretben kiemelten kezeljék a nagyragadozók kérdését.

	21. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

16. pont 

A következőképpen módosítandó: 
	MATONIENĖ Daiva 
JIRÁNEK Dan 
MALINAUSKAS Ričardas 
ORTYL Władysław 



	Véleménytervezet 
	Módosítás 

	szükségesnek látja, hogy a kutatási és fejlesztési folyamatok megfelelő helyi és regionális hasznosulása esetén ne alakuljon ki aránytalanság, azaz hogy adott esetben a magas természeti értékű területekkel és fontos élőhelyekkel rendelkező, de kevésbé fejlett régiók alulreprezentáltak legyenek a kutatási forrásokhoz való hozzáférés tekintetében; 
	szükségesnek látja, hogy a kutatási és fejlesztési folyamatok megfelelő helyi és regionális hasznosulása esetén ne alakuljon ki aránytalanság, azaz hogy adott esetben a magas természeti értékű területekkel és fontos élőhelyekkel rendelkező, de kevésbé fejlett régiók és települések alulreprezentáltak legyenek a kutatási forrásokhoz való hozzáférés tekintetében; 



	Indokolás 


	A következetesség érdekében. 

	22. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

20. pont 

A következőképpen módosítandó: 
	BIWER Roby 



	Véleménytervezet 
	Módosítás 

	úgy ítéli meg, hogy különös tekintettel a nagyragadozókra, amelyek viselkedésük, fizikai tulajdonságaik és ösztöneik miatt jelentős kárt képesek tenni az emberi egészségben, akár életveszélyes sérüléseket is okozva, valamint nagymértékben veszélyeztetik a haszonállatok épségét és állatjólétét is, nem elegendő az eddigi megközelítés, hanem a kutatás-fejlesztés és a kísérleti projektek esetében is a figyelmet a károk és veszélyek kockázatának kezelésére és csökkentésének lehetőségeire kell összpontosítani; 
	úgy ítéli meg, hogy különös tekintettel a nagyragadozókra, amelyek viselkedésük, fizikai tulajdonságaik és ösztöneik miatt jelentős kárt képesek tenni az emberi egészségben, akár életveszélyes sérüléseket is okozva, valamint nagymértékben veszélyeztetik a haszonállatok épségét és állatjólétét is, nem elegendő az egyes régiókban elfogadott eddigi megközelítés, hanem a kutatás-fejlesztés és a kísérleti projektek esetében is a figyelmet a károk és veszélyek kockázatának kezelésére és csökkentésének lehetőségeire kell összpontosítani; 



	Indokolás 


	Nem tűnik indokoltnak azt sugallni, hogy a nagyragadozókkal kapcsolatban alkalmazott megközelítés összességében elégtelen, hanem arra kellene utalni, hogy bizonyos régiókban vagy tagállamokban konkrét problémák állnak fenn.

	23. MÓDOSÍTÓ INDÍTVÁNY 
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

22. pont 

A következőképpen módosítandó: 
	BESOZZI Matteo 



	Véleménytervezet 
	Módosítás 

	értelmezése szerint a nagyragadozó – védettségi szintjének megfelelően – védettséget kell hogy élvezzen lakott területen kívül, függetlenül attól, hogy a Natura 2000 irányelv hatálya alá eső élőhelyvédelmi területen belül vagy azon kívül tartózkodik, ugyanakkor a lakott területen nemcsak esetlegesen, hanem rendszeresen megjelenő nagyragadozók esetében olyan viselkedési mintáról van szó, amely egyrészt veszélyt jelent az emberi életre, különösen a gyermekekre, az idősekre, valamint a mozgásukban korlátozottakra, másrészt egyáltalán nem nevezhető természetesnek az adott faj szempontjából sem, és ezekben az esetekben egyrészt minden szükséges lépést meg kell tenni az veszélyes helyzetek kialakulási kockázatának csökkentése érdekében, másrészt pedig az adott egyedeket megfelelően és ellenőrizhető módon kell áttelepíteni, vagy egyéb szükséges lépéseket megtenni; 
	értelmezése szerint a nagyragadozó – védettségi szintjének megfelelően – védettséget kell hogy élvezzen lakott területen kívül, függetlenül attól, hogy a Natura 2000 irányelv hatálya alá eső élőhelyvédelmi területen belül vagy azon kívül tartózkodik, ugyanakkor a lakott területen nemcsak esetlegesen, hanem rendszeresen megjelenő nagyragadozók esetében olyan viselkedési mintáról van szó, amely egyrészt veszélyt jelent az emberi életre, másrészt egyáltalán nem nevezhető természetesnek az adott faj szempontjából sem, és ezekben az esetekben egyrészt minden szükséges lépést meg kell tenni az veszélyes helyzetek kialakulási kockázatának csökkentése érdekében, másrészt pedig az adott egyedeket megfelelően és ellenőrizhető módon kell áttelepíteni, vagy egyéb szükséges lépéseket megtenni, az egyed eltávolítását is beleértve; 



	Indokolás 


	Nem megalapozott az a kijelentés, hogy a veszély különösen a gyermekeket, az időseket, valamint a mozgásukban korlátozottakat érinti. A módosítás egyértelművé teszi, hogy az európai jogszabályoknak megfelelően az „egyéb szükséges lépésekbe” a kockázatok csökkentése érdekében adott esetben az egyed eltávolítása (kilövése vagy befogása) is beleértendő.

23. pont 

A következőképpen módosítandó: 
	BIWER Roby 



	Véleménytervezet 
	Módosítás 

	sajnálatát fejezi ki amiatt, hogy az európai nagyragadozókkal foglalkozó platform tevékenységében a mezőgazdasági termelőket és állattartókat képviselő szervezet nem vesz részt, és így nem biztosított az egyik legfontosabb érintett szereplő sajátos érdekeinek képviselete az Európai Bizottság által kezdeményezett együttműködésben, ezért felkéri a szereplőket, hogy legyenek kompromisszumkészek ebben a témában, és mihamarabb teremtsék meg közösen a gazdálkodók érdekeinek platformon belüli artikulációjának lehetőségét; 
	sajnálatát fejezi ki amiatt, hogy az európai nagyragadozókkal foglalkozó platform tevékenységében a mezőgazdasági termelők és állattartók jelenleg nem vesznek részt, és így nem lehet közvetlenül megjeleníteni az érintettek egyik csoportjának sajátos érdekeit az Európai Bizottság által kezdeményezett együttműködésben, ezért felkéri a szereplőket, hogy legyenek kompromisszumkészek ebben a témában, és mihamarabb teremtsék meg közösen mindenki érdekeinek platformon belüli artikulációjának lehetőségét; 



	Indokolás 


	Úgy tűnik, hogy egyes szervezetek úgy döntöttek, hogy nem vesznek részt a kérdéses platform tevékenységében. Egyértelmű, hogy a hatékony együttműködéshez minden érintett részéről konstruktív hozzáállásra van szükség. 

31. pont 

A következőképpen módosítandó: 
	VAN DE NADORT André 



	Véleménytervezet 
	Módosítás 

	javasolja, hogy mivel a nagyragadozók élőhelyei eredendően igen nagy kiterjedésűek, viszont az európai táj felosztottsága, sajátos mintázata és szeldeltsége miatt a szükséges terület csak úgy bejárható az egyedek és csoportjaik számára, ha azok a kultúrtájat vagy egyéb, adott esetben lakott területet érintve is haladnak, ezekre az útvonalakra kiemelt tekintettel legyenek a szállítási, különösen a közúti és a vasúti infrastruktúra fejlesztése és modernizálása során; 
	javasolja, hogy a szállítási, különösen a közúti és a vasúti infrastruktúra fejlesztése és modernizálása során szenteljenek kiemelt figyelmet az élőhelyek közötti összeköttetéseknek és a nagyragadozók által használt útvonalaknak. Mivel az európai táj felosztottsága és sajátos mintázata miatt az élőhelyek egyre elaprózódottabbak, a nagyragadozók – egyedül vagy akár csoportosan is – gyakran kénytelenek kultúrtájon vagy lakott területen áthaladni, amikor élőhelyük különböző részei között mozognak. A földhasználat tervezése, illetve a védett területek kialakítása során kiemelt figyelmet kell szentelni ennek a szempontnak; 



	Indokolás 


	Érthetőbb megfogalmazás.

32. pont 

A következőképpen módosítandó: 
	BIWER Roby 



	Véleménytervezet 
	Módosítás 

	javasolja, hogy a következő többéves pénzügyi keret időszakában minden alap esetében különítsenek el célzott forrásokat, amelyek a biodiverzitással és a nagyragadozók élőhelyeivel kapcsolatos kérdések kezelésére fordíthatóak, beleértve a védelem mindkét formájának megteremtését, azaz különösen a nagyragadozók adottságaihoz idomuló infrastrukturális fejlesztéseket, valamint az emberi élet védelméhez szükséges, a lakott területekre koncentráló beruházásokat, valamint az ezzel kapcsolatos humán tőkébe való beruházásokat; 
	javasolja, hogy a következő többéves pénzügyi keret időszakában a megfelelő alapok különítsenek el célzott forrásokat, amelyek a biodiverzitással és a nagyragadozók élőhelyeivel kapcsolatos kérdések kezelésére fordíthatóak, beleértve a védelem mindkét formájának megteremtését, azaz különösen a nagyragadozók adottságaihoz idomuló infrastrukturális fejlesztéseket, valamint az emberi élet védelméhez szükséges, a lakott területekre koncentráló beruházásokat, valamint az ezzel kapcsolatos humán tőkébe való beruházásokat; 



	Indokolás 


	A többéves pénzügyi keretben nem minden alap foglalkozik természetvédelemmel.

32. pont 

A következőképpen módosítandó: 
	MATONIENĖ Daiva 
JIRÁNEK Dan 
MALINAUSKAS Ričardas 
ORTYL Władysław 



	Véleménytervezet 
	Módosítás 

	javasolja, hogy a következő többéves pénzügyi keret időszakában minden alap esetében különítsenek el célzott forrásokat, amelyek a biodiverzitással és a nagyragadozók élőhelyeivel kapcsolatos kérdések kezelésére fordíthatóak, beleértve a védelem mindkét formájának megteremtését, azaz különösen a nagyragadozók adottságaihoz idomuló infrastrukturális fejlesztéseket, valamint az emberi élet védelméhez szükséges, a lakott területekre koncentráló beruházásokat, valamint az ezzel kapcsolatos humán tőkébe való beruházásokat; 
	javasolja, hogy a következő többéves pénzügyi keret időszakában az alapok különítsenek el célzott forrásokat, amelyek a biodiverzitással és a nagyragadozók élőhelyeivel kapcsolatos kérdések kezelésére fordíthatóak, beleértve a védelem mindkét formájának megteremtését, azaz különösen a nagyragadozók adottságaihoz idomuló infrastrukturális fejlesztéseket, valamint az emberi élet védelméhez szükséges, a lakott területekre koncentráló beruházásokat, valamint az ezzel kapcsolatos humán tőkébe való beruházásokat; 



	Indokolás 


	Nem lehet minden alapot erre kényszeríteni olyan kérdések kapcsán, amelyek csupán néhány régiót és települést érintenek. 

34. pont 

A pont törlendő: 
	VAN DE NADORT André 



	Véleménytervezet 
	Módosítás 

	egyetért az Európai Bizottság megállapításával, miszerint jelenleg a Natura 2000 célokkal kapcsolatos tevékenységek finanszírozása még nem érte el a szükséges mértéket, és ezen a téren javasolja, hogy a tagállamok a helyi és regionális önkormányzatok bevonásával tegyenek hathatós lépéseket a menedzsment, a védelem, az ellenőrzés, a fejlesztés, a gazdasági előnyök kiaknázása, a helyes gyakorlatok elterjesztése megfelelőbb finanszírozásának érdekében; 
	



	Indokolás 


	Már több előző bekezdésben is szerepel ugyanez a szöveg.

35. pont 

A következőképpen módosítandó: 
	TIETARI Satu 



	Véleménytervezet 
	Módosítás 

	javasolja, hogy a helyi és regionális önkormányzatok minél tudatosabb és szélesebb körű bevonása érdekében a konfliktust okozó fajokkal, és különösen a nagyragadozókkal való együttélés helyes és a közösségek számára is hasznos, biztonságos együttélés témájában az Európai Bizottsággal közösen szervezzen konferenciát 2019-ben, kiértékelendő a saját kezdeményezésű vélemény hatásait, továbbá az európai és a biogeográfiai régiókra vonatkozó platformok tevékenységét, valamint a 2021 utáni időszak konkrét lépéseinek szakpolitikai és tudományos megvitatása céljából, lehetőség szerint olyan régiót választva helyszínül, ahol a nagyragadozók nagy számban élnek, figyelembe véve az Európa Unió Tanácsának soros elnökségét is; 
	javasolja, hogy a helyi és regionális önkormányzatok minél tudatosabb és szélesebb körű bevonása érdekében a konfliktust okozó fajokkal, és különösen a nagyragadozókkal való együttélés helyes és a közösségek számára is hasznos, biztonságos együttélés témájában az Európai Bizottsággal közösen szervezzen konferenciát 2019-ben, kiértékelendő a saját kezdeményezésű vélemény hatásait, továbbá az európai és a biogeográfiai régiókra vonatkozó platformok tevékenységét, valamint a 2021 utáni időszak konkrét lépéseinek szakpolitikai és tudományos megvitatása céljából; 



	Indokolás 


	Nem kell már most meghatározni a közös konferencia helyszínét.

